sukhrobnurali/uzbek-legal-corpus huggingface dataset:
MAʼLUMOTLAR UZATISh TARMOQLARI OPERATORLARI VA PROVAYDERLARIGA MAQSADLI IMTIYOZLAR VA PREFERENSIYALAR BERISh TOʻGʻRISIDA
(resolution, 2022-07-22)

2002—2010-yillarda kompyuterlashtirish va axborot-kommunikatsiya texnologiyalarini rivojlantirish dasturini amalga oshirish uchun qulay shart-sharoitlar yaratish, shuningdek oʻquv, davolash va ilmiy muassasalarga hamda qishloq joylardagi foydalanuvchilarga maʼlumotlar uzatish va Internet tarmogʻi xizmatlari koʻrsatuvchi operatorlar va provayderlar faoliyatini ragʻbatlantirish maqsadida Vazirlar Mahkamasi qaror qiladi: 1. Belgilab qoʻyilsinki, 2002-yil 1-sentabr — 2005-yil 31-dekabr davrida: 1-ilovaga muvofiq operatorlar va provayderlar tomonidan budjetdan mablagʻ bilan taʼminlanadigan oʻquv, davolash va ilmiy muassasalarga hamda qishloq joylardagi foydalanuvchilarga imtiyozli tariflar boʻyicha koʻrsatilgan maʼlumotlar uzatish va Internet tarmogʻi xizmatlari qoʻshilgan qiymat soligʻidan ozod qilinadi; maʼlumotlar uzatish va Internet xizmatlari koʻrsatishda simsiz radiodan foydalangan holda aloqani tashkil etuvchi 2-ilovaga muvofiq operatorlar va provayderlar tomonidan radiochastota spektridan foydalanganlik uchun toʻlov 50 foizga pasaytirilgan stavkalar boʻyicha amalga oshiriladi. 2. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 2006-yil 1-yanvargacha boʻlgan davrda oʻquv, ilmiy va davolash muassasalariga hamda qishloq joylardagi aholiga maʼlumotlar uzatish va Internet tarmogʻi xizmatlari koʻrsatuvchi 3-ilovaga muvofiq operatorlar va provayderlar uchun (jamoa boʻlib foydalaniladigan punktlar ham shu jumlaga kiradi) binolar ijarasi toʻlovlarini amaldagi stavkalarning 50 foizi miqdorida belgilasinlar. 3. Oʻzbekiston Respublikasi Moliya vazirligi, Davlat soliq qoʻmitasi Oʻzbekiston aloqa va axborotlashtirish agentligi bilan birgalikda mazkur qaror bilan berilgan maqsadli imtiyozlar va preferensiyalarni qoʻllashni hisobga olgan holda koʻrsatkichlarning operatorlar va provayderlar tomonidan buxgalteriya va moliya hisobotida aks ettirilishi tartibini oʻn kun muddatda ishlab chiqsinlar va tasdiqlasinlar. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari R.S.Azimov va A.N.Oripov zimmasiga yuklansin. 1. “OʻzPAK” maʼlumotlarni uzatish davlat tarmogʻi korxonasi 2. “Oʻzbektelekom” aksiyadorlik kompaniyasining “Intal Telekom” filiali 3. “Oʻzbektelekom” aksiyadorlik kompaniyasining “TShTT” filiali 4. “BUZTON” qoʻshma korxonasi 1. “OʻzPAK” maʼlumotlarni uzatish davlat tarmogʻi korxonasi 2. “Sarkor Telekom” MChJ 1. SP “NAYTOV” qoʻshma korxonasi 2. “Telekommunikatsiyalar tarmogʻi” MChJ 3. “DosTLink” MChJ
PAXTA NARXINI ShAKLLANTIRISh MEXANIZMI TOʻGʻRISIDA
(decree, 2021-04-30)

Paxta ekadigan xoʻjaliklarning ichki va tashqi bozorlarda barqaror xaridorgir yuqori sifatli raqobatbardosh paxta yetishtirishni koʻpaytirishdan iqtisodiy ragʻbatlantirilishini kuchaytirish, narx belgilashning bozor iqtisodiyoti talablariga javob beradigan jahon amaliyotida qabul qilingan meʼyor va tamoyillarini keng joriy etish maqsadida: 1. Paxta xomashyosiga ichki xarid narxlari hamda eksportga va respublika isteʼmolchilariga yetkazib berilayotgan paxta tolasining ulgurji narxlari jahon bozorida shakllanayotgan paxta narxi konyunkturasiga muvofiq belgilanish tartibi oʻrnatilsin. Paxta xomashyosi narxini shakllantirishda uni ishlab chiqarish xarajatlarini kamaytirish, shuningdek uni qayta ishlash, saqlash va tashish xarajatlarining qoplanishini hisobga olish zarur. 2. Oʻzbekiston Respublikasi Moliya vazirligi, Investitsiyalar va tashqi savdo vazirligi, Qishloq xoʻjaligi vazirligi, “Oʻzpaxtasanoateksport” XK, “Oʻzpaxtasanoat” AJ va boshqa manfaatdor tashkilotlar bilan birgalikda har yili yangi hosil paxtasiga narx belgilashda, shartnoma va kontrakt majburiyatlarini imzolashda mazkur Farmonning 1-bandida belgilangan paxta xomashyosiga xarid narxlar va paxta tolasiga ulgurji narxlarni shakllantirish mexanizmiga qatʼiy amal qilsinlar. 3. Oʻzbekiston Respublikasi Moliya vazirligi, Makroiqtisodiyot va statistika vazirligi, Tashqi iqtisodiy aloqalar vazirligi, Qishloq va suv xoʻjaligi vazirligi, Adliya vazirligi, “Oʻzpaxtasanoat” uyushmasi ikki hafta muddatda paxta xomashyosiga xarid narxlarni va paxta tolasiga ulgurji narxlarni shakllantirish tartibi toʻgʻrisidagi nizomni ishlab chiqsin va belgilangan tartibda tasdiqlasin. 4. Ushbu Farmonning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
TOSHKENT SHAHAR HOKIMLIGINING MUNITSIPAL MULK OBYEKTLARINI SOTISH TOʻGʻRISIDA
(resolution, 2012-07-06)

Davlat tasarrufidan chiqarish va xususiylashtirish jarayonlarini yanada rivojlantirish va chuqurlashtirish, shuningdek Toshkent shahrining ijtimoiy dasturlari va muhandislik infratuzilmasini mablagʻ bilan taʼminlash uchun qoʻshimcha manbalarni jalb etish maqsadida Vazirlar Mahkamasi qaror qiladi: 1. Oʻzbekiston Respublikasi Davlat mulki qoʻmitasi va Toshkent shahar hokimligining Davlat tasarrufidan chiqarish va xususiylashtirish dasturiga 1 va 2-ilovalarga* muvofiq munitsipal mulk obyektlarini qoʻshimcha ravishda kiritish toʻgʻrisidagi taklifiga rozilik berilsin. 2. Oʻzbekiston Respublikasi Davlat mulki qoʻmitasi mazkur obyektlarni belgilangan tartibda Toshkent shahar hokimligi mablagʻlari hisobiga qayta baholasin. 3. Belgilansinki, ilovalarda koʻrsatilgan obyektlarni sotishdan tushgan mablagʻlar Toshkent shahar hokimligining maxsus maqsadli hisob raqamida jamlanadi va toʻliq miqdorda Vazirlar Mahkamasining qurilish, qurilish materiallari sanoati, uy-joy-kommunal xoʻjaligi va transport kompleksi bilan kelishgan holda munitsipal uy-joy qurishga, avariya holatidagi kasalxonalar va maktablarni mukammal taʼmirlash va rekonstruksiya qilishga, muhandislik kommunikatsiyalarini rivojlantirishga, bugʻ qozonxonalari agregatlari va issiqlik tarmoqlarini mukammal taʼmirlashga, shuningdek 2001-2002-yillar investitsiya dasturlariga kiritilgan obyektlar boʻyicha kreditorlik qarzini qaytarishga yoʻnaltiriladi. 4. Toshkent shahar hokimligi bir hafta muddatda munitsipal mulkni sotishdan tushgan mablagʻlar tushumini Toshkent shahar hokimligining maxsus maqsadli hisob raqamida hisobga olish va ularni Toshkent shahrining ijtimoiy dasturlari va muhandislik infratuzilmasini mablagʻ bilan taʼminlashga sarflash tartibini ishlab chiqsin va Oʻzbekiston Respublikasi Moliya vazirligi hamda Davlat mulki qoʻmitasi bilan kelishsin. 5. Munitsipal mulk obyektlarini sotishdan olingan mablagʻlardan maqsadli foydalanilishi uchun masʼuliyat Toshkent shahar hokimi R.M. Shoabdurahmonov zimmasiga yuklansin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari K.N.Toʻlaganov zimmasiga yuklansin.
KICHIK VA OʻRTA BIZNES LOYIHALARINI MABLAGʻ BILAN TAʼMINLASH UCHUN BANK OF NYU-YORK (AQSH)NING KREDIT LINIYASINI JALB ETISH VA UNDAN FOYDALANISH CHORA-TADBIRLARI TOʻGʻRISIDA
(resolution, 2021-02-22)

AQSH Eksport-import bankining sugʻurta qoplamasi ostida Bank of Nyu-York tomonidan beriladigan, Oʻzbekiston Respublikasida kichik va oʻrta biznesni rivojlantirishni yanada ragʻbatlantirishga yoʻnaltirilgan kredit liniyasidan samarali foydalanish maqsadida Vazirlar Mahkamasi qaror qiladi: 1. Quyidagilar: 2002-yil 12-martda Oʻzbekiston Respublikasi Tashqi iqtisodiy faoliyat milliy banki, Bank of Nyu-York va AQSHning Eksport-import banki oʻrtasida kredit bitimi tuzilganligi; AQSHning Eksport-import bankining sugʻurta qoplamasi ostida Bank of Nyu-York tomonidan beriladigan 54,97 million AQSH dollari miqdoridagi kredit liniyasi Oʻzbekiston Respublikasining kichik va oʻrta biznes subyektlari loyihalarini mablagʻ bilan taʼminlashga yoʻnaltirilishi; kredit liniyasi doirasida import kontraktlar boʻyicha AQSHda ishlab chiqarilgan texnologiyalar, asbob-uskunalar, materiallar va xizmatlar sotib olinishi nazarda tutilayotganligi; AQSH Savdo va taraqqiyot agentligi orqali ish koʻruvchi Amerika Qoʻshma Shtatlari Hukumati tomonidan kredit liniyasini jalb etish dasturi doirasida kichik va oʻrta biznes korxonalariga texnik yordamni mablagʻ bilan taʼminlash uchun Oʻzbekiston Respublikasi Tashqi iqtisodiy faoliyat milliy bankiga 250 ming AQSH dollari miqdorida grant berilishi maʼlumot uchun qabul qilinsin. 2. Oʻzbekiston Respublikasi Markaziy banki Oʻzbekiston Respublikasi Tashqi iqtisodiy faoliyat milliy banki, Bank of Nyu-York va AQSHning Eksport-import banki oʻrtasidagi kredit bitimini belgilangan tartibda roʻyxatdan oʻtkazsin. 3. Quyidagilar: Bank of Nyu-York, AQSHning Eksport-import banki hamda kredit bitimi va grant toʻgʻrisidagi bitim doirasida boshqa xorijiy qatnashchilarning daromadlari Oʻzbekiston Respublikasida toʻlov manbaida daromad (foyda) soligʻi toʻlashdan; Bank of Nyu-York tomonidan beriladigan mazkur kredit liniyasi boʻyicha mablagʻ bilan taʼminlanadigan investitsiya loyihalari doirasida Oʻzbekiston Respublikasiga olib kelinadigan texnologiya asbob-uskunalari, materiallar va xizmatlar qoʻshilgan qiymat soligʻi va import bojxona poshlinalari toʻlashdan ozod qilinsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.'
OʻZBEKISTON RESPUBLIKASI VAZIRLAR MAHKAMASINING “DAVRIY MATBUOTNI TARQATUVCHI KORXONALARNI QOʻLLAB-QUVVATLASH CHORA-TADBIRLARI TOʻGʻRISIDA” 2000-YIL 13-APRELDAGI 143-SON QARORIGA OʻZGARTIRISH KIRITISH HAQIDA
(resolution, 2021-02-22)

Davriy matbuotni maxsus avtotransport bilan tashish tashkil etilishi munosabati bilan, uni aholiga oʻz vaqtida yetkazish va tashishni tezlashtirish maqsadida Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining “Davriy matbuotni tarqatuvchi korxonalarni qoʻllab-quvvatlash chora-tadbirlari toʻgʻrisida” 2000-yil 13-apreldagi 143-son qarorining 2-bandidagi “aviatsiya va temir yoʻlda” soʻzlari “aviatsiya, temir yoʻlda va maxsus avtotransportda” soʻzlari bilan almashtirilsin. 2. Belgilansinki, 2002-yilda davriy matbuotni maxsus avtotransportda tashish bilan bogʻliq xarajatlarning 50 foizini qoplash xarajatlari Davlat budjetidan “Matbuot tarqatuvchi” aksiyadorlik kompaniyasiga ushbu maqsadlar uchun ajratiladigan mablagʻlar limitini koʻpaytirmasdan Davlat budjetining 2002-yilga tasdiqlangan koʻrsatkichlari doirasida amalga oshiriladi.
OʻZBEKISTON RESPUBLIKASI PREZIDENTINING “KOMMUNAL XIZMAT KOʻRSATISh SOHASIDA IQTISODIY ISLOHOTLARNI ChUQURLAShTIRIShNING YANGI BOSQIChI TOʻGʻRISIDA” 2001 YIL 17 APRELDAGI PF–2832-SON FARMONIGA OʻZGARTIRIShLAR KIRITISh HAQIDA
(decree, 2021-04-30)

Oʻzbekiston Respublikasi Prezidentining “Kommunal xizmat koʻrsatish sohasida iqtisodiy islohotlarni chuqurlashtirishning yangi bosqichi toʻgʻrisida” 2001-yil 17-apreldagi PF-2832-son Farmonining 4-bandiga quyidagi oʻzgartirishlar kiritilsin: ikkinchi xatboshidagi “hamda uy-joy mulkdorlari shirkatlarini” va “yoki uy-joy mulkdorlari shirkatlariga (shartnomalar kim bilan tuzilganiga qarab)” degan soʻzlar chiqarib tashlansin; uchinchi xatboshidagi “va uy-joy mulkdorlari shirkatlari — Uy-joy egalari kengashlari”, “va uy-joy mulkdorlari shirkatlarining”, “uy-joy mulkdorlari shirkatiga biriktirilgan hududlarni” degan soʻzlar chiqarib tashlansin.
2002-YILNING 1-SENTABRIDAN BOSHLAB OʻQITUVCHILAR VA OʻQUV YURTLARI MUALLIMLARINING, ILMIY XODIMLARNING ISH HAQI MIQDORLARINI OSHIRISH TOʻGʻRISIDA
(decree, 2026-04-13)

Ilmiy va muallim kadrlar mehnatini qoʻshimcha ravishda ragʻbatlantirish, ilmiy xodimlarning, umumiy oʻrta taʼlim muassasalari oʻqituvchilarining, akademik litseylar hamda kasb-hunar kollejlari va oliy taʼlim muassasalari muallimlarining ijtimoiy-maishiy hamda moddiy turmush sharoitlarini yaxshilash maqsadida: 1. 2002-yilning 1-sentabridan boshlab budjet mablagʻlari hisobidan moliyalanadigan umumiy oʻrta taʼlim muassasalari oʻqituvchilarining, akademik litseylar va kasb-hunar kollejlari, oliy taʼlim muassasalari muallimlarining hamda ilmiy-tadqiqot muassasalari ilmiy xodimlarining ish haqi oʻrta hisobda 1,2 barobar koʻpaytirilsin. 2. 2017/2018 oʻquv yilidan boshlab oʻquv yuklamasi quyidagicha belgilansin: umumtaʼlim maktablarining boshlangʻich sinf oʻqituvchilari uchun — haftasiga 18 soat; umumtaʼlim maktablarining yuqori sinf oʻqituvchilari uchun — haftasiga 20 soat; kasbiy taʼlim tashkilotlari oʻqituvchilari uchun — yiliga 820 soat. 3. Ushbu Farmonga muvofiq ish haqini oshirish bilan bogʻlik sarf-xarajatlar dars soatlarining oʻzgarishini eʼtiborga olgan holda respublika Davlat budjeti mablagʻlari hisobidan amalga oshirilsin. 4. Oʻzbekiston Respublikasi Xalq taʼlimi vazirligi, Oliy va oʻrta maxsus taʼlim vazirligi, Fanlar akademiyasi, Oʻrta maxsus, kasb-hunar taʼlimi markazi, oʻz qaramogʻida budjet mablagʻlari hisobidan moliyalanadigan taʼlim muassasalari va ilmiy-tadqiqot muassasalariga ega boʻlgan vazirliklar hamda idoralar: Oʻzbekiston Respublikasi Mehnat va aholini ijtimoiy muhofaza qilish vazirligi bilan birgalikda hamda Moliya vazirligi bilan kelishilgan holda ikki hafta muddatda umumiy oʻrta taʼlim muassasalari oʻqituvchilarining, akademik litseylar va kasb-hunar kollejlari, oliy taʼlim muassasalari muallimlarining, ilmiy xodimlarning yangi ish haqi miqdorlarini tasdiqlasinlar; 2002/2003 oʻquv yilidan boshlab sinflar (guruhlar) toʻldirilishining amaldagi normativlariga rioya etilgan holda sinflar va guruhlar shakllantirilishi hamda oʻqituvchilar va muallimlarning ish haqi tariflari oʻz vaqtida belgilanishini taʼminlasinlar. 6. Oʻzbekiston Respublikasi Adliya vazirligi tegishli vazirliklar va idoralar bilan birgalikda ikki hafta muddatda amaldagi qonunchilikka mazkur Farmondan kelib chiqadigan oʻzgartirish va qoʻshimchalar kiritish toʻgʻrisida Oʻzbekiston Respublikasi Vazirlar Mahkamasiga takliflar kiritsin. 7. Ushbu Farmon matbuotda eʼlon qilinsin.
OʻZBEKISTON RESPUBLIKASI HUKUMATINING AYRIM QARORLARINI OʻZ KUChINI YOʻQOTGAN DEB HISOBLASh VA AYRIMLARIGA OʻZGARTIRIShLAR KIRITISh TOʻGʻRISIDA
(resolution, 2022-07-22)

Vazirlar Mahkamasi qaror qiladi: 1. Quyidagilar oʻz kuchini yoʻqotgan deb hisoblansin: Oʻzbekiston Respublikasi Vazirlar Mahkamasining “Tadbirkorlik faoliyati bilan shugʻullanuvchi jismoniy shaxslardan soliqlar va yigʻimlarni undirishni tartibga solish toʻgʻrisida” 1997-yil 23-oktabrdagi 483-son qarorining (Oʻzbekiston Respublikasi QT, 1997-y., 10-son, 35-modda) 2-bandi; Oʻzbekiston Respublikasi Vazirlar Mahkamasining “Importni tariflar bilan boshqarish chora-tadbirlari toʻgʻrisida” 1998-yil 24-fevraldagi 80-son qarori 1-bandining oxirgi xatboshi; Oʻzbekiston Respublikasi Vazirlar Mahkamasining “Jismoniy shaxslar tomonidan tovarlar importini tariflar bilan boshqarishga doir qoʻshimcha chora-tadbirlar toʻgʻrisida” 2001-yil 29-iyundagi 284-son qarori (Oʻzbekiston Respublikasi R QT, 2001-y., 6-son, 35-modda); Oʻzbekiston Respublikasi Vazirlar Mahkamasining “Ijtimoiy ahamiyatga ega boʻlgan isteʼmol tovarlari bilan savdo qilishni tartibga solishga doir qoʻshimcha chora-tadbirlar toʻgʻrisida” 2001-yil 31-oktabrdagi 433-son qarori (Oʻzbekiston Respublikasi QT, 2001-y., 10-son, 61-modda) 3-bandining uchinchi va toʻrtinch xatboshlari hamda 4-bandining ikkinchi xatboshi.
OʻZBEKISTON RESPUBLIKASI VAKILLARINI OʻQITISHNI TASHKIL ETISH UCHUN YAPONIYA HUKUMATINING BEGʻARAZ YORDAMIDAN SAMARALI FOYDALANISH CHORA-TADBIRLARI TOʻGʻRISIDA
(resolution, 2022-07-22)

Oʻzbekiston Respublikasi vakillarini Yaponiyada oʻqitishni tashkil etish uchun berilayotgan Yaponiya Hukumatining 348 mln Yaponiya yeni miqdoridagi begʻaraz yordamidan samarali foydalanishni taʼminlash maqsadida Vazirlar Mahkamasi qaror qiladi: 1. Yaponiya Hukumatining Oʻzbekiston Respublikasi vakillarini Yaponiyaning yetakchi universitetlari magistraturasida oʻqitishni tashkil etish toʻgʻrisidagi taklifi qabul qilinsin. 2. Oʻzbekiston Respublikasi Bosh vazirining oʻrinbosari R.S.Azimov Ayirboshlash notasi sifatidagi bitimni Oʻzbekiston Respublikasi Hukumati nomidan imzolashga vakil qilinsin. 3. Quyidagilarga: Oʻzbekiston Respublikasi Oliy va oʻrta maxsus taʼlim vazirligiga Yaponiya tomoni bilan kelishgan holda loyihani amalga oshirish uchun begʻaraz yordam mablagʻlarini olish va ularga xizmat koʻrsatishga doir barcha tartibotlarni rasmiylashtirish, shu jumladan stipendiatlarni tanlash va Yaponiyaga yuborish; Oʻzbekiston Respublikasi Tashqi iqtisodiy faoliyat milliy bankiga yuqorida koʻrsatilgan begʻaraz yordamga hisob-kitob yuzasidan xizmat koʻrsatish yuklansin. 4. Oʻzbekiston Respublikasi Davlat soliq qoʻmitasi, Davlat bojxona qoʻmitasi Ayirboshlash notalarida belgilangan Oʻzbekiston Respublikasi Hukumatining qabul qilingan majburiyatlari bajarilishini taʼminlasinlar. 5. Oʻzbekiston Respublikasi Tashqi ishlar vazirligi Oliy va oʻrta maxsus taʼlim vazirligining buyurtmanomalari boʻyicha loyihani amalga oshirishda qatnashuvchi xorijiy mutaxassislarga kirish vizalari konsullik yigʻimlari undirilmasdan belgilangan tartibda rasmiylashtirilishini taʼminlasin. 6. Oʻzbekiston Respublikasi Ichki ishlar vazirligi, Oliy va oʻrta maxsus taʼlim vazirligining buyurtmanomalari boʻyicha loyihani amalga oshirishda qatnashuvchi yaponiyalik mutaxassislarni davlat boji undirmasdan yashash joyida vaqtincha roʻyxatdan oʻtkazsin va vaqtincha roʻyxatdan oʻtkazishni uzaytirsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari R.S.Azimov va H.S.Karomatov zimmasiga yuklansin.
“OʻZAVTOYOʻL” DAVLAT KONSERNI TARKIBI TOʻGʻRISIDA
(resolution, 2021-02-22)

“Andijon-Toshkent-Nukus-Qoʻngʻirot” tezyurar avtomagistrali qurilishini yoʻl-qurilish materiallari, temir-beton mahsulotlari va konstruksiyalar bilan zarur darajada taʼminlash maqsadida Vazirlar Mahkamasi qaror qiladi: 1. “Yangiyer qurilish materiallari va konstruksiyalari kombinati” davlat korxonasi “Oʻzavtoyoʻl” davlat konserni tarkibiga kiritilsin. 2. “Oʻzavtoyoʻl” davlat konserni Oʻzbekiston Respublikasi Davlat mulki qoʻmitasi bilan birgalikda “Yangiyer qurilish materiallari va konstruksiyalari kombinati”ning moliyaviy ahvolini mustahkamlash boʻyicha kompleks chora-tadbirlar koʻrilishini taʼminlasin va Vazirlar Mahkamasining “Oʻzbekiston suv xoʻjaligi qurilishi davlat konserni (“Oʻzsuvqurilish”)ni tugatish chora-tadbirlari toʻgʻrisida” 2000-yil 29-iyundagi 249-son qaroriga 3-ilovaning talablariga muvofiq uni xususiylashtirish qismi boʻyicha takliflarni 2003-yil 1-yanvargacha kiritsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.R. Yunusov zimmasiga yuklansin.
YAPONIYA FUQAROLARI UCHUN VIZA TARTIBOTLARINI SODDALASHTIRISH TOʻGʻRISIDA
(resolution, 2025-10-22)

Oʻzbekiston Respublikasi va Yaponiya oʻrtasidagi siyosiy, savdo-iqtisodiy, ilmiy-texnikaviy va madaniy hamkorlikni yanada faollashtirish, amaliy va turistik maqsadlar bilan Oʻzbekiston Respublikasiga keluvchi Yaponiya fuqarolariga vizalarni rasmiylashtirish tartibotlarini takomillashtirish maqsadida Vazirlar Mahkamasi qaror qiladi: 1. Oʻzbekiston Respublikasi Tashqi ishlar vazirligi: amaliy maqsadlar bilan Oʻzbekistonga keluvchi Yaponiya fuqarolariga Oʻzbekiston Respublikasining chet el muassasalarida bir yilgacha muddat bilan koʻp martalik vizalarni, Oʻzbekiston Respublikasiga taklif etuvchi yuridik shaxsning Oʻzbekiston Respublikasi Tashqi ishlar vazirligiga murojaatnomasini talab etishni bekor qilgan holda, 2 ish kuni (hujjatlar qabul qilib olingan kundan tashqari) mobaynida rasmiylashtirsin; 2. Oʻzbekiston Respublikasining manfaatdor vazirliklari va idoralari oʻzlarining idoraviy hujjatlarini ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasining Bosh vaziri Oʻ.T. Sultonov zimmasiga yuklansin.
RESPUBLIKAGA ISTEʼMOL TOVARLARI NOQONUNIY OLIB KELINIShI VA SOTILIShINING OLDINI OLISh ChORA-TADBIRLARI TOʻGʻRISIDA
(law, 2022-04-27)

Oʻzbekiston Respublikasi Prezidentining “Oʻzbekiston Respublikasi hududiga isteʼmol tovarlari olib kelinishini tartibga solish toʻgʻrisida” 2002-yil 11-iyuldagi PF 3105-son Farmonini bajarish yuzasidan Vazirlar Mahkamasi qaror qiladi: 3. Oʻzbekiston Respublikasi Makroiqtisodiyot va statistika vazirligi, Davlat bojxona qoʻmitasi, Moliya vazirligi, Tashqi iqtisodiy aloqalar vazirligi bir oy muddatda Oʻzbekistonning bojxona chegarasi orqali olib kelinadigan isteʼmol tovarlari roʻyxatini ishlab chiqsinlar va tasdiqlasinlar, bunda texnologiya ehtiyojlari uchun tovarlar va yarim tayyor mahsulotlar istisno qilinsin. 4. Savdo komplekslarida yuridik shaxs boʻlmagan yakka tartibdagi tadbirkorlar tomonidan sotilayotgan barcha import isteʼmol tovarlariga ular tomonidan tovarlarning respublika hududiga olib kirilganligi faktini va ularning bojxona rasmiylashtiruvini, muvofiqlik sertifikatini, bojxona toʻlovlari hamda belgilangan soliqlar toʻlanganligini tasdiqlovchi hujjatlar taqdim etilishi kerak boʻlgan tartibi belgilansin. Yuqorida koʻrsatib oʻtilgan hujjatlar mavjud boʻlmagan taqdirda import isteʼmol tovarlari belgilangan tartibda olib qoʻyiladi. 5. Oʻzbekiston Respublikasi Adliya vazirligi Moliya vazirligi, Davlat bojxona qoʻmitasi, Davlat soliq qoʻmitasi bilan birgalikda bir oy muddatda Vazirlar Mahkamasiga xorijiy tajribadan kelib chiqqan holda import isteʼmol tovarlarini bojxona chegarasi orqali olib oʻtishning amaldagi mexanizmini takomillashtirish yuzasidan takliflar kiritsin. Shu bilan birgalikda isteʼmol tovarlarini olib oʻtish va bojxonada rasmiylashtirishning belgilangan normalari va tartibi buzilishiga yoʻl qoʻyayotgan yuridik va jismoniy shaxslarning masʼuliyati darajasi oshirilsin. 6. Oʻzbekiston Respublikasi Adliya vazirligi manfaatdor vazirliklar va idoralar bilan birgalikda bir oy muddatda Vazirlar Mahkamasiga qonun hujjatlari va normativ-huquqiy hujjatlarga mazkur qarordan kelib chiquvchi oʻzgartirish va qoʻshimchalar toʻgʻrisida takliflar kiritsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
JISMONIY ShAXSLAR TOMONIDAN OʻZBEKISTON RESPUBLIKASI HUDUDIGA TOVARLAR OLIB KELINIShINI TARTIBGA SOLIShGA DOIR QOʻShIMChA ChORA-TADBIRLAR TOʻGʻRISIDA
(resolution, 2007-12-12)

Jismoniy shaxslar tomonidan Oʻzbekiston Respublikasi hududiga tovarlar olib kelinishini yanada tartibga solish, ular tomonidan olib kelingan tovarlarning toʻliq hisobga olinishi va sotilishi ustidan nazoratni kuchaytirish maqsadida Vazirlar Mahkamasi qaror qiladi: 2. Oʻzbekiston Respublikasi Moliya vazirligi Markaziy bank va Davlat bojxona qoʻmitasi bilan birgalikda jismoniy shaxslar tomonidan olib kelinadigan tovarlardan undiriladigan yagona boj toʻlovini undirish tartibini va budjetga oʻtkazish mexanizmini bir hafta muddatda ishlab chiqsin va tasdiqlasin. 3. Belgilab qoʻyilsinki, jismoniy shaxslar tomonidan tovarlar transport va transport-ekspeditorlik tashkilotlari orqali olib kelinganda bojxonada rasmiylashtirish belgilangan tartibda yagona boj toʻlovini toʻlagan holda bevosita tovar egasi boʻlgan jismoniy shaxslar tomonidan amalga oshiriladi. Transport va transport-ekspeditorlik tashkilotlarining tashilayotgan yuklarni bojxonada rasmiylashtirishi taqiqlansin. 4. Oʻzbekiston Respublikasi Adliya vazirligi manfaatdor vazirliklar va idoralar bilan birgalikda bir oy muddatda qonun hujjatlariga mazkur qarordan kelib chiquvchi oʻzgartirishlar va qoʻshimchalar kiritish yuzasidan Oʻzbekiston Respublikasi Vazirlar Mahkamasiga takliflar kiritsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.